hotchpotch/miracl-hf-unified huggingface dataset:
উজবেক সোভিয়েত সমাজতান্ত্রিক প্রজাতন্ত্র
উজবেক সোভিয়েত সমাজতান্ত্রিক প্রজাতন্ত্র (; ), সোভিয়েত ইউনিয়নের অন্যতম প্রজাতন্ত্র ছিল। এটি সোভিয়েত উজবেকিস্তান বা উজবেকিস্তান নামেও পরিচিত ছিল। ১৯২৪ সালে এই প্রজাতন্ত্র গঠিত হয়। সোভিয়েত কমিউনিস্ট পার্টির উজবেক শাখা সরকার পরিচালনা করেছে। এটি ১৯২৫ থেকে ১৯৯০ সাল পর্যন্ত একমাত্র বৈধ রাজনৈতিক দল ছিল। ১৯৯০ সাল থেকে ১৯৯১ সাল পর্যন্ত প্রজাতন্ত্র সোভিয়েত ইউনিয়নের সার্বভৌম অংশ ছিল।
১৯৯০ সালের ২০ জুন রাষ্ট্রীয় সার্বভৌমত্ব ঘোষণা করা হয়। ইসলাম করিমভ এর প্রথম রাষ্ট্রপতি হন। ১৯৯১ সালের ৩১ আগস্ট উজবেক সোভিয়েত সমাজতান্ত্রিক প্রজাতন্ত্র নাম বদলে উজবেকিস্তান প্রজাতন্ত্র রাখা হয়। ১৯৯২ সালের ৮ ডিসেম্বর নতুন সংবিধান গৃহিত হয়।
১৯২৫ সালে মধ্য এশিয়ার রাজনৈতিক ইউনিটসমূহের সীমানা বদলে জাতিভিত্তিক সীমানা নির্ধারণ করা হয়। এসময় তুর্কিস্তান স্বায়ত্বশাসিত সোভিয়েত সমাজতান্ত্রিক প্রজাতন্ত্র, বুখারান প্রজাতন্ত্র ও খোয়ারিজম প্রজাতন্ত্র বিলুপ্ত করে তাদের অঞ্চলকে পাঁচটি পৃথক সোভিয়েত প্রজাতন্ত্রে বিভক্ত করা হয়। এর মধ্যে সোভিয়েত উজবেকিস্তান অন্যতম ছিল। পরের বছর উজবেক প্রজাতন্ত্রকে সোভিয়েত ইউনিয়নের অন্যতম প্রজাতন্ত্র ঘোষণা করা হয়। ১৯২৮ সালে রাষ্ট্রীয়ভাবে ভূমির অধিগ্রহণ শুরু হয় এবং তা ১৯৩০ এর দশক পর্যন্ত চালু ছিল।
১৯২৯ সাল পর্যন্ত উজবেক সোভিয়েত প্রজাতন্ত্রের মধ্যে তাজিক প্রজাতন্ত্র অন্তর্ভুক্ত ছিল। এরপর একেও সমান মর্যাদা দেয়া হয়। ১৯৩০ সালে উজবেক সোভিয়েত প্রজাতন্ত্রের রাজধানী সমরকন্দ থেকে স্থানান্তর করে তাশখন্দ করা হয়। ১৯৩৬ সালে উজবেক প্রজাতন্ত্রের সাথে কারাকালপাক স্বায়ত্ত্বশাসিত সোভিয়েত সমাজতান্ত্রিক প্রজাতন্ত্র]] যুক্ত করা হয়।
১৯৩৭-৩৮ সালের দমন অভিযানের সময় বেশ কয়েকজন জাতীয়তাবাদিকে হত্যা করা হয়েছিল। প্রথম প্রধানমন্ত্রী ফয়জুল্লাহ খোজায়েভ তাদের অন্যতম।
দ্বিতীয় বিশ্বযুদ্ধের সময় সুরক্ষার জন্য সোভিয়েত ইউনিয়নের অনেক শিল্পকে উজবেক প্রজাতন্ত্রে স্থানান্তর করা হয়। এসময় ব্যাপক সংখ্যক রুশ, ইউক্রেনীয় ও অন্যান্য জাতির জনগণ এসব কারখানায় যোগ দেয় ফলে প্রজাতন্ত্রের জনসংখ্যার বৈশিষ্ট্যে পরিবর্তন আসে। অক্ষশক্তির সহায়তা করছে এমন সন্দেহ হওয়ায় স্টালিন অনেক জাতিগত গোষ্ঠীকে এখানে স্থানান্তর করেছিলেন। তাদের মধ্যে বিপুল সংখ্যক জাতিগত কোরীয়, ক্রিমিয়ান তাতার ও চেচেন রয়েছে।
সোভিয়েত যুগে ইসলাম পালনের উপর বাধানিষেধ আরোপিত হয়। সরকার অনেক মসজিদ ও মাদ্রাসা বন্ধ করে দেয়।
১৯৬০ সালে দেশে তুলার উৎপাদন বৃদ্ধি পায়। এ উদ্দেশ্যে আমু দরিয়া থেকে প্রচুর পানি উত্তোলন করা হয় এবং পরবর্তীতে আরাল সাগরের বাস্তুতান্ত্রিক বিপর্যয় ঘটে।
১৯৯০ সাল পর্যন্ত কমিউনিস্ট পার্টি ছিল উজবেক প্রজাতন্ত্রের একমাত্র বৈধ রাজনৈতিক দল। দলের প্রধান সবসময় একজন উজবেক ছিলেন। শারোফ রশিদোভ ছিলেন সবচেয়ে দীর্ঘকাল ক্ষমতাসীন নেতা। তিনি ১৯৫৯ সাল থেকে ১৯৮৩ সাল পর্যন্ত দলের প্রধান ছিলেন। ১৯৮৯ সালে ইসলাম করিমোভ দলের নেতা হন। তিনি ১৯৯০ সালে রাষ্ট্রপতি হন। ১৯৯০ সালের জুন মাসে সুপ্রিম সোভিয়েত কর্তৃক রাষ্ট্রীয় সার্বভৌমত্ব ঘোষণা গ্রহণ করা হয়।
১৯৯১ সালের মার্চে অনুষ্ঠিত গণভোটে উজবেক প্রজাতন্ত্র অংশ নেয়। তবে ১৯৯১ সালের ১৯-২১ আগস্ট মস্কোয় অভ্যুত্থান চেষ্টার ফলে তা পাস হয়নি। এরপর উজবেক প্রজাতন্ত্রের নাম বদলে উজবেকিস্তান প্রজাতন্ত্র রাখা হয়। ১৯৯১ সালর ৩১ আগস্ট স্বাধীনতা ঘোষণা করা হয়। ২৬ ডিসেম্বর পর্যন্ত প্রজাতন্ত্র সোভিয়েত ইউনিয়নের অংশ ছিল। সোভিয়েত ইউনিয়নের পতনের পর রাষ্ট্র স্বাধীন হয়।
আম্বার হার্ড
আম্বার লাউরা হার্ড (জন্ম এপ্রিল ২২, ১৯৮৬) একজন মার্কিন অভিনেত্রী।ফ্রাইডে নাইট লাইট চলচ্চিত্রে অভিনয়ের মাধ্যমে চলচ্চিত্র অঙ্গনে প্রবেশ করেন। নর্থ কান্ট্রি এবং আলফা ডগ চলচ্চিত্রে ছোট চরিত্রে অভিনয়ের পর, হার্ড ২০০৬ সালে প্রধান চরিত্রে অভিনয় করেন অল দ্যা বয়েস লাভ ম্যান্ডি লেন চলচ্চিত্রে এবং ২০০৭-এ হিডেন পাল্মস নামক টেলিভিশন শো-তে যোগ দেন।
২০০৮-এ নেভার ব্যাক ডাউন এবং পাইনআপেল এক্সপ্রেক্স চলচ্চিত্রে অভিনয়ের মাধ্যমে তিনি আলোচিত হন। তারঁ অভিনয়ের জন্য তিনি ব্যাপক প্রশংসিত হয়েছেন এবং অনেক পুরস্কার ও সম্মাননা অর্জন করেন।
ক্রেতা
ক্রেতা অর্থে এমন মানুষকে বোঝনো হয় যে নির্দিষ্ট সম্পদের বিনিময়ে বিপরীত পক্ষ হতে ২ জনের মতামতের ভিত্তিতে সুবিধা গ্রহন করে।
যখন কোনো মানুষ কিছু সম্পদের ক্রেতার ভুমিকা পালন  করে, তখন ক্রেতার সংগাতে এক নতুন অর্থ যোগ হয়। যেমন, ক্রেতা বলতে সেই মানুষকে বোঝানো হয় যে সমাপনী পণ্য ক্রয় করে, সাধাণত পুনঃবিক্রয়ের উদ্যেশ্যে, উৎপাদনের, সকারের বা প্রতিষ্ঠানের জন্য। (একজন ব্যক্তি যে পণ্য তৈরীর উদ্যেশ্যে  জিনিসপত্র ক্রয় করে তাকে সাধারণত ক্রয় এজেন্ট বলা হয়) বিক্রয় ব্যাবস্থাপনায়, ক্রেতা এমন এক সত্তা যে কোনোকিছু ক্রয় করার সিদ্ধান্ত নেয়। একজন ক্রেতার সাধারন দায়িত্ব হল সর্বোচ্চ মানের পণ্য সর্বনিম্ন দামের সাহায্যে ক্রয় করা। এটা গবেষণা, দর প্রস্তাব এবং প্রাপ্ত তথ্য মুল্যায়ন এর সম্ভব।
দর্জি
দর্জি হচ্ছেন সেই ব্যক্তি যিনি পেশাগতভাবে পোশাক তৈরি বা পোশাক সারানোর কাজ করেন। যারা সাধারনত ছেলেদের পোশাক নিয়ে কাজ করে তাদের টেইলর বা দর্জি বলা হয়।
ট্রি (উপাত্ত সংগঠন)
কম্পিউটার বিজ্ঞানে, ট্রি একটি বহুল ব্যবহৃত ডাটা স্ট্রাকচার যা উপাদান গুলোর মধ্যে ক্রম অনুযায়ী সম্পর্ক নির্দেশ করার জন্য ব্যবহার করা হয় । এর একটি রুট মান এবং এর সঙ্গে সম্পর্কযুক্ত প্যারেন্ট (পিতা) নোডের সাথে সাবট্রি হিসেবে চাইল্ড (শিশু) নোডের একটি সেট সংযুক্ত থাকে ।
ট্রি একটি  অরৈখিক ডাটা স্ট্রাকচার যা নোড ও প্রান্ত দ্বারা গঠিত এবং এটি কোনো বৃত্তাকার চক্র গঠন করে না।  ট্রির সঙ্গে কোন নোড না থাকলে তাকে বলা হয় নাল বা খালি ট্রি।
রুট 
 প্যারেন্ট 
 চাইল্ড 
 পূর্বপুরুষ 
 উত্তরাধিকারী 
 প্যারেন্ট 
 ট্রির উচ্চতা 
 নোডের উচ্চতা 
 লিফ 
 লেভেল 
 গভীরতা 
 ফরেস্ট
আলি আল হাবসি
আলি আল হাবসি (আরবি:علي بن عبد الله بن حارب الحبسي‎‎; জন্ম: ৩০ ডিসেম্বর ১৯৮১) একজন ওমানি পেশাদার ফুটবলার, যিনি প্রিমিয়ার লিগের ক্লাব রিডিং এবং ওমান জাতীয় দলের অধিনায়ক।
আলি আল হাবসি ওমানে জন্মগ্রহন করেন এবং সেখানেই ফুটবল ক্যারিয়ার শুরু করেন।
২০০৬ সালে আল হাবসি এলওয়াইএন অসলো থেকে ইংলিশ ক্লাব বোল্টনে যোগ দেয়। ১ম বছর একাদশে জায়গা করে নিতে পারেনি হাবসি। ২০০৭ সালের সেপ্টেম্বরে লিগ কাপে ফুলহামের বিপক্ষে অভিষেক হয়। সেই ম্যাচে বোল্টন ২-১ গোলে জয়লাভ করে। ২০০৭-০৮ মৌসুমে উয়েফা কাপে বায়ার্ন মিউনিখের বিপক্ষে চমৎকার পার্ফমেন্স করেন। এর ফলে খুব সহজে উইগানের মুল দলে জায়গা পেয়ে যান।
২০০৮ সালের ডিসেম্বরে দলের সেরা গোলকিপার 'জুসি জাস্কেলাইনেন' ইনজুরি কাটিয়ে দলে ফেরার পর আলি আল হাবসি ১ম একাদশে তার জায়গা হারায়।
২০১০ সালের জুলাইয়ে আল হাবসি ৬ মাসের চুক্তিতে স্থানীয় প্রতিদ্বন্দ্বী উইগান এ্যাথলেটিকে লোনে যোগ দেয়। ২০১০ সালের ২৪ আগস্টে লিগ কাপে অভিষেক হয়, এর ৪ দিন পর টটেনহামের বিপক্ষে প্রিমিয়ার লিগে খেলেন। আল হাবসি ২০১০-১১ মৌসুমে উইগানের 'প্লেয়ার অফ দ্যা সিজন নির্বাচিত হন।
২০১১ সালের ৪ জুলাই আল হাবসি স্থায়ীভাবে উইগানে ৪ বছরের চুক্তিতে যোগ দেয়। তাকে বোল্টন থেকে ৪ মিলিয়ন পাউন্ড খরচ করে উইগান। উইগানের হয়ে খেলার সময় আলি আল হাবসি নিজেকে পেনাল্টি বিশেষজ্ঞ হিসেবে গড়ে তুলেন। আল হাবসি উইগানের হয়ে খেলার সময় ৫০% পেনাল্টি আটকাতে সক্ষম হন। রবিন ভ্যান পার্সি, কার্লস তেভেজ, হ্যাভিয়ের হার্নান্দেজ এবং মিকেল আরটেটার মত স্টাইকারদের পেনাল্টি আটকান। ২০১২-১৩ মৌসুমে উইগানের ১ম একাদশে জায়গা হারান। তার বদলে জায়গা করে নেন লোনে আসা 'জয়েল রবেলস'।
২০১৪ সালের ৩১ অক্টোবরে ইংলিশ চ্যাম্পিয়েন্সিপের দল এ্যালাবিয়নে ১ মাসের লোনে যোগ দেন। সেখানে মাত্র ১ টি ম্যাচ খেলেন। মেয়াদ শেষ হওয়ার পর তার ক্লাব উইগানে ফিরে যান।
২০১৫ সালের জুলাইয়ে উইগানের সাথে চুক্তি শেষ হওয়ার পর রিডিংয়ে ট্রায়াল দেন। এরপর ১৪ জুলাই ২০১৫ সালে ২ বছরের চুক্তিতে দলে যোগ দেন।
আলি আল হাবসি ১৭ বছর বয়স থেকে ওমানের হয়ে খেলেন। ২০০১ সালে ওমান অনুর্ধ-১৯ দলে জায়গা পান।
২০০৪ এএফসি এশিয়ান কাপের জন্য ওমান জাতীয় দলে ডাক পান। ২০০৭ সাল এএফসি এশিয়া কাপ থেকে দলের নিয়মিত গোলকিপার ছিল। ২০০৯ গালফ কাপ অফ নেশনে টুর্নামেন্টের সেরা গোলকিপার নির্বাচিত হন। ২০১৫ এএফসি এশিয়ান কাপে অস্ট্রেলিয়ার বিপক্ষে নিজের ১০০ তম অধিনায়কত্ব পূরন করেন। সেই ম্যাচে ওমান ৪-০ গোলে পরাজিত হয়।
আলি আল হাবসি বিবাহিত এবং তার দুইটি কন্যা সন্তান রয়েছে।
আল জাজিরাকে দেয়া একটি সাক্ষাত্কারে আল হাবসি জানান উচ্চ মাধ্যমিক শিক্ষা শেষ করার পর তিনি বিমানবন্দরে চাকুরি করেন। অন্য আরেকটি সাক্ষাতকারে জানান তিনি আগে পেশাদার ফুটবলের সাথে জড়িত ছিলোনা। আল হাবসি ওমানভিত্তিক 'সেফটি ফার্স্ট' নামক একটি এনজিওর সহপ্রতিষ্ঠাতা। যা ওমানে সড়ক দুর্ঘটনা বিষয় জনসচেতনতা গড়ে তুলে।
ডোমেইন (দ্ব্যর্থতা নিরসন)
"ডোমেইন "' নামটি দিয়ে বোঝানো হতে পারে -
চাকর (চলচ্চিত্র)
চাকর ১৯৯২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মনতাজুর রহমান আকবর। প্রধান চরিত্রে অভিনয় করেন ইলিয়াস কাঞ্চন, দিতি ও অন্যান্য। ৬০ লাখ টাকা বাজেটের ছবিটি ২ কোটি টাকা ব্যবস্যা করে এবং ৬ মাস এক টানা সিনেমা হলে চলার রেকর্ড অর্জন করে, ছবির গান গুলো সেই সময় টিভি রেডিওতে অনেক জনপ্রিয়তা পায়।
বেলা মিত্র
বেলা মিত্র আজাদ হিন্দ ফৌজের কর্মী ছিলেন।
সম্পর্কে নেতাজী সুভাষচন্দ্র বসুর ভাইঝি। স্বামী আজাদ হিন্দ ফৌজের বিপ্লবী ও প্রাক্তন ডেপুটি স্পিকার হরিদাস মিত্র। হরিদাস মিত্রের সাথে বিয়ে হয় ১৯৩৬ সালে। পুত্র অর্থনীতিবিদ ও বর্তমান পশ্চিমবংগ সরকারের মন্ত্রী অমিত মিত্র।
পারিবারিক সূত্রে বিপ্লবী আন্দোলনে প্রবেশ, ১৯৪০ সালে রামগড়ে অনুষ্ঠিত কংগ্রেস অধিবেশন পরিত্যাগ করে নেতাজী যে আপোস বিরোধী সম্মেলনের ডাক দেন, বেলা মিত্র (বসু) ছিলেন সেই নারী বাহিনীর প্রধান।
পূর্ব এশিয়া থেকে আজাদ হিন্দ ফৌজের যে বিভিন্ন দলগুলি নেতাজী ভারতে প্রেরণ করেন তাদের সাথে যোগাযোগ রাখা ও নিরাপদে অবতরণ করানোর দায়িত্ব ন্যস্ত ছিল তার ওপর। ১৯৪৪ এর জানুয়ারি থেকে অক্টোবর পর্যন্ত কলকাতা থেকে সিংগাপুরে ট্রান্সমিটারে সংবাদ আদান প্রদান ও নিরাপদে বিপ্লবী দের নির্দিষ্ট জায়গায় পৌছে দেন বেলা মিত্র। হরিদাস মিত্র গ্রেপ্তার হলে তিনি দায়িত্ব নেন কাজ পরিচালনার। অলংকার বিক্রি করে সেই অর্থে কর্মীদের নিরাপদে আনা ও থাকার ব্যবস্থা করেন। বহু বাধা বিঘ্ন সত্ত্বেও উড়িষ্যার উপকূলে লোক পাঠিয়ে তাদের অবতরনের ব্যবস্থা করেছিলেন বেলা দেবী। ১৯৪৫ সালের ১১ সেপ্টেম্বর আজাদ হিন্দ ফৌজের অনেকের সঙ্গে হরিদাস মিত্রের ফাঁসির হুকুম হলে তা মকুব করার আবেদন করেন গান্ধীজির কাছে এবং গান্ধীজির চেষ্টায় ফাঁসি রদ হয়।
১৯৪৭ এ 'ঝাঁসির রানী' সেবাদল গঠন। উদ্বাস্তুদের জন্যে সেবা, উন্নয়নমূলক কাজে আত্মনিয়োগ। বালি-ডানকুনির কাছে অভয়নগরে উদ্বাস্তু দের পূনর্বাসন দেওয়ার কাজ। অক্লান্ত পরিশ্রমে তার স্বাস্থ্যভঙ্গ ঘটে। তার জন্মদিনে নিকটবর্তী রেলওয়ে স্টেশনটির নতুন নাম হয় 'বেলানগর'
ভারতে, ভারতীয় কোনো মহিলার নামে স্টেশনের নামকরণের ইতিহাসে প্রথম।
ইরাকের ধর্মবিশ্বাস
ইরাকে প্রধান ধর্ম ইসলাম, ইরাকীদের প্রায় ৯৭% দ্বারা ইসলাম অনুসৃত হয়। অন্যান্য ৩% খ্রিস্টান এবং অন্যান্য ধর্মের নিম্নলিখিত ব্যক্তিদের সমন্বয়ে গঠিত। সমস্ত ইরাক জুড়ে অনেক শহরে উভয় শিয়া ও সুন্নি মুসলমানদের নাজাফ, কারবালা, বাগদাদ ও সামারায় সহ ঐতিহাসিক প্রাধান্য এলাকা রয়েছে।
ইরাকের দুটি স্বতন্ত্র ঐতিহ্যে ৯৭% মুসলমানরা ইসলাম অনুসরণ করেন, যাদের মধ্যে ৬৫% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া Iraqiyyuns হিসাবে পরিচিত এবং আরবি ভাষী সুন্নি Jaziran আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত।
ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর ("Ja'farī") মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।
খ্রিস্টধর্মের দূত টমাস, আদ্দাই (থদ্দেয়) এবং তার শিষ্যগণ আগগাগি এবং মারি দ্বারা প্রথম শতাব্দীতে ইরাকে সর্বপ্রথম খ্রিস্টধর্ম আনা হয়েছিল।
উভকামী আত্মাভিমান পতাকা
১৯৯৮ সালে মাইকেল পেজ বৃহত্তর এলজিবিটি সমাজের পুরুষ-সমকামী আত্মাভিমান পতাকার অনুরূপ উভকামী সমাজের নিজস্ব প্রতীক হিসেবে উভকামী আত্মাভিমান পতাকার নকশা প্রস্তুত করেন। তাঁর উদ্দেশ্য ছিল সামগ্রিক ক্ষেত্রে সমাজের মধ্যে এবং এলজিবিটি সমাজের মধ্যে উভকামীদের দৃশ্যমানতা বৃদ্ধি করা।
১৯৯৮ সালের ৫ ডিসেম্বর বাইক্যাফের প্রথম বার্ষিকীর পার্টিতে প্রথম উভকামী আত্মাভিমান পতাকাটি প্রকাশ করা হয়। এই পতাকার নকশা প্রস্তুতের ক্ষেত্রে পেজ বাইনেট ইউএসএ-তে তাঁর কাজের দ্বারা অনুপ্রাণিত হয়েছিলেন।
উভকামী আত্মাভিমান পতাকার রংগুলি পেজ গ্রহণ করেছিলেন পূর্বপ্রচলিত উভকামী প্রতীক থেকে। তিনি সেটিকে তাঁর নিজস্ব নকশায় একটি বিশেষ রূপ দেন। তিনি বলেছেন,
‘বাইঅ্যাঙ্গেলস্‌’ বা ঊভকামী ত্রিভূজ হল উভকামী সমাজের অপরাপর প্রতীকসমূহ। এই প্রতীকের উৎস অজ্ঞাত। তবে বিভিন্ন তত্ত্ব অনুসারে এই ত্রিভূজগুলির রংগুলি সম্ভবত বিষমকামিতা, সমকামিতা ও উভকামিতার প্রতীক। এগুলি পুরুষ, নারী অথবা পুরুষ ও নারী উভয়ের প্রতি আকর্ষণের প্রতীকও হতে পারে। উভকামিতার আরেকটি চিহ্ন হল অর্ধচন্দ্রের প্রতীক। এটির উৎস নাৎসি আন্দোলনের সময় সমকামীদের চিহ্নিতকরণের জন্য নির্দিষ্ট গোলাপি ত্রিভূজ।
পেজ উভকামী আত্মাভিমান পতাকার গোলাপি, বেগনি-নীল ও নীল রঙের (অনুপাত ২:১:২) অর্থ বর্ণনা করতে গিয়ে বলেছেন:
পেজ গভীরতর অর্থে পতাকাটির অর্থ বর্ণনা করতে গিয়ে বলেছেন:
পতাকাটির প্রত্যেকটি রঙের অনুপাত নির্দিষ্ট নয়। তবে ২:৩ ও ৩:৫ অনুপাতটি প্রায়শই ব্যবহৃত হয়ে থাকে। অন্যান্য অনেক পতাকাতেই এই অনুপাতটি লক্ষিত হয়।
উপর থেকে নিচ পর্যন্ত ডোরা-কাটা রং ও তার প্রস্থগুলি হল গোলাপি (৪০%), বেগনি-নীল (২০%) ও নীল (৪০%)। নকশা-প্রস্তুতকারক সঠিক যে রংগুলি ব্যবহার করেছিলেন সেগুলি হল: পিএমএস যথাক্রমে ২২৬, ২৫৮ ও ২৮৬। ওগুলির এইচটিএমএল মান যথাক্রমে প্রায় #ডি৬০২৭০, #৯বি৪এফ৯৬ ও #০০৩৮এ৮। এগুলিএ আরজিবি মান যথাক্রমে প্রায় (২১৪,২,১১২), (১৫৫,৭৯,১৫০) ও (০,৫৬,১৬৮)।
এই পতাকাটি পেটেন্টেড, ট্রেডমার্কেটেড বা সার্ভিস মার্কেটেড নয়।
চেরাউ নৃত্য
চেরাউ নৃত্য মিজোরামের একটি জনপ্রিয় পরম্পরাগত নৃত্য৷ বাঁশের সাথে নাচা এই নৃত্য বাঁশ নৃত্য বলেও জনপ্রিয়৷ রাজ্যটির প্রতিটি উৎসবে এটি এক প্রচলিত নৃত্য৷ মিজো যুবক যুবতী একসংগে মিলে এই নৃত্য করে। মিজোরামের প্রাচীনতম নৃত্যগুলির এই নৃত্যটি রাজ্যের প্রতিটি উৎসবের বিশেষ অংগ হয়ে পড়েছে৷
আলা ওয়ার্দি
আলা ওয়ার্দি (ইংরাজী: Alaa Wardi, আরবী: علاء وردي) (জন্ম ১৯৮৭) এজন ইরাণী সংগীতজ্ঞ।
ওয়ার্দির জন্ম হয়েছিল সৌদি আরবএর রিয়াধ শহরে এবং সেখানেই তিনি বড়ো হন। ওয়ার্দি জর্ডনএর আম্মানে সংগীত এবং শব্দ অভিযন্ত্রণ (ইংরাজী: sound engineering)এর শিক্ষা লাভ করেন। বর্তমানে তিনি রিয়াধ শহরের বাসিন্দা। তিনি একাধারে সুরকার, গীতিকার, গায়ক এবং শব্দ অভিযন্ত্রা (ইংরাজী:audio engineer)।
আলা ওয়ার্দির সংগীতের একক বৈশিষ্ট্য হচ্ছে যে, তিনি গীতসমূহে বাদ্যযন্ত্রের ব্যবহারের পরিবর্তে সংগত করা সকল সাংগীতিক শব্দ মানব অঙ্গের তালে সৃষ্ট করেন। এই শৈলী "a capella" নামে পরিচিত। আনকি ড্রাম ইত্যাদি বাদ্যযন্ত্রের শব্দও শিল্পীর মুখ, ঠোঁট, জিভে করা বিভিন্ন শব্দ অথবা শরীরের অংশবিশেষে করা আঘাতের দ্বারা সৃষ্টি করা হয়। বলিউডএর অতি জনপ্রিয় গান পেহলা নশা... এবং জিয়া রে... র অদ্বিতীয় শৈলীর পরিবেশনের জন্য তিনি বিশ্বব্যাপী খ্যাতি লাভ করেন। তাঁর সংগীতের শ্রাব্য এবং দৃশ্য রূপসমূহ ইন্টারনেটে স্বেচ্ছা মূল্যের বিনিময়ে উপলব্ধ।
২০১১ সালে আলা ওয়ার্দি জর্ডনের চারজন সংগীতজ্ঞ যথাক্রমে Odai Shawagfeh, Mohammed Idrei, Amjad Shahrouh এবং Hakam Abu Soud র সাথে হয়াজান (ইংরাজী:Hayajan)নামে একটি সংগীত গোষ্ঠী গঠন করেন। ২০১৩ সালের মে মাসে তাঁদের আরবী শ্রাব্য সফুঁরা "Ya bay" মুক্তি পায়।
২০১৩ সালের অক্টোবর মাসে তিনি হাস্য অভিনেতা Hisham Fageeh এবং Fahad Albutairi র সহযোগে ""No Woman, No Drive"" শীর্ষক ইংরাজী ভাষার একটা বিদ্রুপাত্মক সাংগীতিক ভিডিও সৃষ্টি করেন। সৌদি আরবে মহিলার গাড়ীচালনার উপর জারী করা নিষেধাজ্ঞাকে বিদ্রুপ করে এই হাস্যাত্মক ভিডিওটি রচিত হয়েছে। "a capella" শৈলীর এই গানটিতে কণ্ঠ দিয়েছেন Fageeh এবং সঙ্গত করেছেন ওয়ার্দি এবং Albutairi উভয়ে মিলে। এই গানটির সুর বব মার্লির বিখ্যাত ""No Woman, No Cry"" গানটির থেকে নেওয়া হয়েছে। ইউটিউবএ মুক্তি দেওয়ার পর থেকে ওয়ার্দির এই ভিডিওটি অত্যন্ত জনপ্রিয় হয়ে পড়ে।
তথ্য জানার অধিকার আইন, ২০০৫
তথ্য জানার অধিকার আইন, ২০০৫ (; )ভারতের সংসদের দ্বারা গৃহীত একটি আইন, যাতে নাগরিকগণ লোক-কর্তৃপক্ষের নিয়ন্ত্রণের অধীনে থাকা তথ্য যাতে সহজে লাভ করতে পারে তারবাবে ব্যবহারিক পদ্ধতি এটা প্রবর্তন করা হয়েছে। এই আইনটি জম্মু এবং কাশ্মীর বাদে ভারতের সব রাজ্য এবং কেন্দ্রীয় শাসিত অঞ্চলে প্রযোজ্য। তথ্য জানার অধিকার সংক্রান্ত জম্মু এবং কাশ্মীরের 'জম্মু এবং কাশ্মীর তথ্য জানার অধিকার, ২০০৯' শীর্ষক একটি নিজ আইন আছে। এই আইনের অধীনে নাগরিকগণ লোক-কর্তৃপক্ষর (সহজ অর্থে, কেন্দ্রীয় এবং রাজ্য সরকারের বিভাগসমূহ, রাষ্ট্রায়ত্ব ব্যাঙ্ক, বীমা প্রতিষ্ঠান, সরকারী পুঁজি লাভ করা বেসরকারী সংস্থা আদির) নিয়ন্ত্রণের অধীনে থাকা তথ্য নির্দিষ্ট মাসুলের বিনিময়ে জানতে পারে। এই আইনটি ২০০৫ সালের ১৫ জুন সংসদে গৃহীত হয়েছিল এবং সেই বছরে ১৩ অক্টোবর থেকে পূর্ণ কার্যকরী হয়েছিল।'সরকারী গোপনীয়তা আইন, ১৯২৩' (Official Secrets Act 1923)এবং এরকম কয়েকটি আইন নাগরিকের তথ্য লাভ করার ক্ষেত্রে যে প্রতিবন্ধকতার সৃষ্টি করেছিল, সেসব 'তথ্য জানার অধিকার আইন, ২০০৫' নাকচ করে দেয়।
নাগরিকের তথ্যের অধিকার
তথ্য জানার অধিকার আইন, ২০০৫র অধীনে নাগরিকগণ নির্দিষ্ট মাসুলের বিনিময়ে (১) সরকারী কাজ-কর্ম, নথি-পত্র, দলিল ইত্যাদি পরীক্ষা করতে পারে; (২) দলিল বা নথি-পত্রর টোকা বা প্রমাণিত নকল যাচাই করতে পারে; (৩) সামগ্রীর প্রমাণিত নমুনা যাচাই করতে পারে; (৪) কম্পিউটার বা ঐরকম কোনো যন্ত্রে সংরক্ষিত হয়ে থাকা তথ্যের নকল ইলেক্ট্রনিক উপায়ে (ফ্লপি, ডিস্ক্, ভিডিও কেসেট ইত্যাদিতে) বা প্রিণ্ট-আউট যোগে যাচাই করতে পারে।
অবশ্য কিছু তথ্য লোক-কর্তৃপক্ষ প্রদান করতে বাধ্য নয়। রাষ্ট্রীয় নিরাপত্তা বিঘ্নিত করতে পারা তথ্য; আদালতের বাধা থাকা বা বাহির করলে আদালত অবমাননার সন্মুখীন হওয়া তথ্য; সংসদ বা বিধান মণ্ডলের বিশেষাধিকার ভঙ্গ করতে পারা তথ্য; বিদেশী সরকার থেকে গোপন ভাবে পাওয়া তথ্য; অনুসন্ধানে বাধার সৃষ্টি করতে পারা তথ্য; নিরাপত্তার সাথে জড়িত তথ্য ইত্যাদি এই আইনের অধীনে পাওয়া যায় না।
তথ্য কিভাবে যাচাই করা যায়
তথ্য জানার অধিকার আইন, ২০০৫এর অধীনে প্রত্যেকটি সরকারী কার্যালয়ে, রাষ্ট্রায়ত্ব ব্যাংক এবং বীমা প্রতিষ্ঠানে একজন 'লোক তথ্য কর্মী' নিযুক্তি দেওয়া হয়েছে। তথ্য প্রদানের কাজ-কর্ম এই বিষয়ক কর্মী দেখাশুনা করেন। নাগরিকের যেকোনো তথ্য যাচাইয়ের জন্য 'লোক তথ্য কর্মী'র কাছে আবেদন করতে হয়। আবেদন নিষ্পত্তিকরণের সময়সীমা ৩০দিন। অবশ্য আবেদনের বিষয় যদি কোনো ব্যক্তির জীবন বা স্বত্ব সম্পর্কীত হয়, তবে তথ্য ৪৮ঘণ্টার ভিতর যোগান দিতে হয়।
যদি নির্দিষ্ট সময়সীমার ভিতর 'লোক তথ্য কর্মী' আবেদনকারীর অনুরোধ রক্ষা না করে বা 'লোক তথ্য কর্মী' ভুল তথ্য দিয়ে বা তথ্য যোগান বাবদ হওয়া খরচের হিসাবের ক্ষেত্রে আবেদনকারী সন্তুষ্ট না হয়, তবে এর বিরুদ্ধে আপিল করতে পারে।
ষাঁড়ের সাথে দৌড়ানো
ষাঁড়ের সাথে দৌড়ানো (স্প্যানিশ: এনসেররো, অর্থ খুব কাছাকাছি) হচ্ছে একধরণের খেলা যেখানে ছোট ছোট ষাঁড়ের দলের সামনে দৌড়ানো হয়। সাধারণত টরো ব্রাভো জাতের ছয়টি ষাঁড় একসংগে শহরের রাস্তায় ছেড়ে দিয়ে এই খেলার আয়োজন করা হয়।
বিখ্যাত ষাঁড় দৌড়ের আয়োজিত হয় সেইন্ট ফারমিন এর সম্মানে প্যামপ্লোনায় আয়োজিত আটদিনব্যাপী স্যানফারমিনস উৎসবে। এছাড়া গ্রীষ্মকালে স্পেন, পর্তুগালের শহর ও গ্রামে, মেক্সিকোর কিছু কিছু শহরে এবং দক্ষিণ ফ্রান্সে ষাঁড় দৌড়ের আয়োজন করা হয়।
স্পেনে গরু লালন পালন করা হতো মাঠে। সেখান থেকে ষাঁড়গুলোকে জবাই করার জন্য সন্ধ্যার আগে শহরে নিয়ে যেতে হতো। পরিবহনের সুবিধার জন্যেই এই ষাঁড়দৌড়ের সুচনা হয়। যুবক ছেলেরা সাহস করে ষাঁড়ের সামনে লাফিয়ে পড়ে দৌড় শুরু করতো। ষাঁড়গুলোও তাদেরকে অনুসরণ করে দৌড়াতে শুরু করতো। প্যামপ্লোনাসহ অনেক স্থানে ষাঁড়দৌড়ে ব্যবহৃত ষাঁড়কে একইদিনে ষাঁড়ের লড়াই বা বুলফাইটে ব্যবহার করা হয়।
স্পেনের ঐতিহ্য বলে যে এই ষাঁড় দৌড়ের সত্যিকারের সূচনা ঘটে উত্তর-পূর্ব স্পেনে চতুর্দশ শতকের শুরুর দিকে। শহরের বাজারে বিক্রির জন্য ষাঁড় বয়ে আনতে বিক্রেতারা ষাঁড়কে দৌড়ানোর নানা কৌশলের অবতারণা করে যাতে দ্রুত পৌঁছানো যায়। কয়েক বছরের মধ্যে এই ষাঁড় ছুটিয়ে নেওয়া প্রতিযোগিতার রূপ নেয়। সময়ের স্রোতে জনপ্রিয়তা বেড়ে ষাঁড় দৌড় আজকের অবস্থানে এসেছে।
প্যামপ্লোনার ষাঁড় দৌঁড় বা এনসিয়েররো স্পেনের মধ্যে সব থেকে জনপ্রিয় ষাঁড়দৌড়। স্পেনের জাতীয় টেলিভিশন ত্রিশ বছরের অধিক সময় ধরে প্যামপ্লোনার ষাঁড় দৌড় সরাসরি সম্প্রচার করে আসছে স্যান ফারমিন ফেস্টিভ্যালের এটাই সব থেকে আকর্ষণীয় আয়োজন যা প্রতিবছর ৬-১৪ জুলাই আয়োজিত হয়। ৭ জুলাই থেকে প্রতিদিন সকাল আটটায় একটি করে ষাঁড় দৌড়ের আয়োজন করা হয়। অংশগ্রহণকারীর বয়স অবশ্যই আঠারো হতে হবে এবং মদ্যপ অবস্থায় থাকা চলবে না। ষাঁড়ের সাথে একই দিকে দৌঁড়াতে হবে, উল্টোদিকে দৌড়ানো যাবে না। দৌঁড়ানোর জন্য কোন স্পেশাল পোষাকবিধি নেই। সাধারনত সাদা পোশাক এবং হাতে লাল রুমাল পরা হয়। তবে যে কোন ধরণের পোষাক পরা যাবে।
অলিভিয়া ওয়াইল্ড
অলিভিয়া ওয়াইল্ড (জন্ম অলিভিয়া জেন ককবার্ন; মার্চ ১০, ১৯৮৪) একজন আমেরিকান অভিনেত্রী, মডেল, সঞ্চালক, পরিচালক, activist,এবং উদ্যোক্তা। তিনি অধিক পরিচিত পুরষ্কার জয়ী টেলিভিশন সিরিজ হাউজ এ ডা.রেমি চরিত্রের জন্য এবং (২০১০) চলচ্চিত্রে অভিনয়ের জন্য। আরো অন্যান্য চলচ্চিত্র "কাউবয়েজ এন্ড এলিয়েন্স" (২০১১), "হার" (২০১৩), "ড্রিংকিং বাডিস" (২০১৩), এবং "রুশ" (২০১৩) ইত্যাদির জন্যও তিনি বিখ্যাত। বর্তমানে এইচবিও চ্যানেলেও একটি ধারাবাহিক নাটকের সিরিজে অভিনয় করেন।
লেবানী আন্তর্জাতিক বিশ্ববিদ্যালয়
লেবানী আন্তর্জাতিক বিশ্ববিদ্যালয় (ল.ই.বি; ) হল একটি বে-সরকাবি বিশ্ববিদ্যালয়, যেটির প্রতিষ্ঠা হয়ছে দানবীর এবং লেবানিয়াত শিক্ষা ও প্রতিরক্ষা মন্ত্রী এ রহিম মুরাদের সহায়তায়। এই প্রতিষ্ঠানটির ভাষা হল ইংরেজি।
লেবানী আন্তর্জাতিক বিশ্ববিদ্যালয় এপ্রিল ২০০১ সালে রাষ্ট্রপতি আদেশ নং ৫২৯৪ এর মাধ্যমে "বেক্কা বিশ্ববিদ্যালয়" নামে প্রতিষ্ঠিত হয়। এর সাথে শুরু হয় প্রধান ক্যাম্পাস নির্মাণের কাজ। নির্মাণ করা হয় পশ্চিমাঞ্চল এর বেক্কা উপত্যকা, আল-খায়রা, পশ্চিম বেক্কা (আল-বেক্কা আল-ঘারবি]]তে।
এর প্রথম বর্ষের ক্লাস হয়েছিল ২০০২ সালে নবীন বরণের মাধ্যমে। আর এটা শুরু সত্য এক লক্ষ্য নিয়ে জাতীয় ও আন্তর্জাতিক ব্যক্তিদের নিয়ে। এর পর বৈরুতে নতুন ক্যাম্পাস তৈরী করে ও এর নাম পরিবর্তন করে নামকরণ করে "লেবানী আন্তর্জাতিক বিশ্ববিদ্যালয়" বা সংক্ষেপে ল.ই.বি। আর এর পর আরো পাঁচটি ক্যাম্পাস নির্মাণ করা হয় তা হল, দক্ষিণ লেবাননের সিডনে, টির, নাবাটিহ, ত্রিপলি এবং পাহাড়ী লেবাননে।
ল.ই.বি এডেন, তাদের ভবন তৈরী করেছে সানায় এবং ইয়েমেনে তাইজে। এছাড়াও তাদের দুইটি ঐতিহ্যগত ক্যাম্পাস ভবন তৈরী করেছে মৌরিতানিয়ায় এবং সেনেগালে।
বৈরুত ক্যাম্পাসের অবস্থান পশ্চিম বৈরুতের মৌসেটবেহ আবাসিক এলাকায়। এটার গঠন করা হয়েছে সাতটি ভবনের ক্রমধারা ব্লক এ থেকে জি ব্লগ পর্যন্ত। যে ভবনটি ছবিতে দেখতে পাচ্ছেন সেটি হল ব্লক এ তে অবস্থিত। এই ভবনটি পাঁচ থেকে ছয় তলা পর্যন্ত উচু, আর এর পঞ্চম তলায় রয়েছে পরিচালকের কার্যালয়।
আর দ্বিতীয় ভবনটি রয়েছে ব্লক বিতে, এটি আনেক লম্বা, এর উচ্চতা আট তলা পরিমাণ। নিচে তিন তলায় রয়েছে বিশ্ববিদ্যালয়ের পাতাল পার্কিং ব্যবস্থা ও মিলনায়তন। ছাত্রদের জন্য রয়েছে অনেক সুযোগ সুবিধা, যেমন নিবন্ধন কার্যালয়, বাণিজ্যিক কার্যালয় ও ছাত্র সংবাদ কার্যালয় সব কিছুই অবস্থান করছে প্রথম তলায়। এছাড়াও এই তলাতেই রয়েছে ক্যাফেটেরিয়া।
তৃতীয় ভবনটি রয়েছে ব্লক সি তে, এটাও মোটামুটি বেশ বড় ভবন। এর উচ্চতা প্রায় নয় তলার সমান। এর নীচের দুই তলা পার্কিং এর জন্য রয়েছে। গণযোগাযোগের জন্য রয়েছে নবম তলা এবং বিশেষ একটি স্টুডিও। যেখানে সকল শিক্ষার্থীদের চাহিদা মাফিক সকল প্রয়োজনীয় সামগ্রী রয়েছে। যার কারণে লেবানী আন্তর্জাতিক বিশ্ববিদ্যালয়ের অন্য চারটি বিভাগ থেকে গণযোগাযোগ বিভাগটি আলাদা।
২০১১-২০১২ সালের শরৎ মৌসুমে তারা আরো তিনটি নতুন ব্লগের কাজ শুরু করাল কথা ছিল, নবীন ছাত্রের জন্য। তাদের ব্লকগুলো হলো যথাক্রমে ডি, ই, ও জি। প্রত্যেকটিই পাঁচ তলা পর্যন্ত হবে। বৈরুত হতে আগত সকল শিক্ষার্থীদের নতুন আস্থানায় পাঠাবে।
সেপ্টেম্বর ২০০৬ সালে বিশ্ববিদ্যালয় তাদের নতুন ক্যাম্পাসের কথা ঘোষনা দেয় যেটা ইয়েমেনের সানায় অবস্থিত।
বর্তমানে লেবানী আন্তর্জাতিক বিশ্ববিদ্যালয়ের নয়টি ক্যাম্পাস রয়েছে লেবাননের আশেপাশেই, যথা বৈরুত, খাইরা, রায়াকা, ত্রিপলি, সাইডা, সোউর, নাবাটিহ, হালবা ও পাহড়ী লেবানন। এছাড়াও ইয়েমেন, মরক্কো মৌরিতানিয়ায় এর ক্যাম্পাস রয়েছে।
লেবানী আন্তর্জাতিক বিশ্ববিদ্যলয়ের পাঁচটি অনুষদ রয়েছে :
স্কোপ হল লেবানী আন্তর্জাতিক বিশ্ববিদ্যালয় (ল.ই.বি) কর্তৃক প্রকাশিত তাফতরিক শিক্ষার্থী পত্রিকা। এর খামের পাতায়ই থাকে ল.ই.বি এর সকল শিক্ষর্থীদের সাম্প্রতিক খবর। যেটা ছাত্র-শিক্ষক ও অনুষদের মাধ্যমে তৈরী হয়।
নগ্ন দৌড়
নগ্ন দৌড় স্পেনের প্যামপ্লোনাতে প্রতিবছর অনুষ্ঠিত হয়। স্পেনের প্যামপ্লোনায় বাৎসরিক স্যান ফারমিন উৎসবের ঠিক দুই দিন আগে নগ্ন দৌড়ের আয়োজন করা হয়। ষাঁড় দৌড়ের প্রতিবাদে ২০০২ সাল থেকে নগ্ন দৌড়ের আয়োজন করা হচ্ছে। PETA সহ প্রায় সকল প্রাণী অধিকার বিষয়ক আন্তর্জাতিক গ্রুপ এই দৌড়কে সমর্থন প্রদান করে। নগ্ন মানব সন্তানেরা এই দৌড়ে অংশ নেয়। তাদের কেউ কেউ প্লাস্টিকের শিং এবং লাল স্কার্ফ পরে অংশ নেয়। ষাঁড় দৌড়ের রুট ধরেই নগ্ন দৌড়ের আয়োজন করা হয়। স্যান্তো ডোমিংগো কোরালস থেকে দৌড় শুরু হয়ে প্লাজা দে তোরেস এ শেষ হয়। দৌড়ে দূরত্ব হচ্ছে ৮০০ মিটার বা আধা মাইল এবং অনুষ্ঠানের ব্যাপ্তিকাল হচ্ছে এক ঘন্টা।
প্রানী অধিকার কর্মীরা ২০০২ সালে প্রথম নগ্ন দৌড়ের আয়োজন করে। প্রথমবার ২৫ জন নগ্ন অংশগ্রহণ কারী প্যামপ্লোনার রাস্তায় দৌড়ায়। এরপর অংশগ্রহণকারীদের সংখ্যা বাড়তে থাকে। ২০০৬ সালে ১০০ জন নগ্ন, অর্ধনগ্ন ব্যক্তি নগ্ন দৌড়ে অংশ নেন।
ইউরোপ এবং উত্তর আমেরিকার প্রানী অধিকার সংগঠনসমূহ অংশগ্রহণকারীদের কম খরচে যাতায়াত এবং থাকা খাওয়ার ব্যবস্থা করে।
প্রথমদিকে শহরের অধিবাসীরা প্রকাশ্যে নগ্নতাকে মেনে নিতে পারেনি। কিন্তু নানা কারণে তাঁরা এখন নগ্ন দৌড়কে মেনে নিয়েছেন। আয়োজকেরা স্থানীয় সরকারের সাথে কাজ করে অনুমতি আদায় করে এবং স্থানীয় আইন অনুযায়ী ইনস্যুরেন্স প্রদান করে।
চারুপ্রভা সেনগুপ্ত
চারুপ্রভা সেনগুপ্ত (২৯ মার্চ ১৮৯৭ - ২০ এপ্রিল ১৯৭৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
চারুপ্রভা সেনগুপ্ত ১৮৯৭ সালে ময়মনসিংহের কাঁঠালিয়া গ্রামে জন্মগ্রহণ করেন। কিন্তু পিতৃভূমি ছিল বংশী গ্রাম। তার পিতার নাম মহেশ্চন্দ্র সেনগুপ্ত ও মাতার নাম কুসুমকুমারী দেবী। তার দিদি ছিলেন হেমপ্রভা দাসগুপ্ত। ভারতবন্ধু সেনগুপ্তের সাথে বিবাহ হয়।
চারুপ্রভা সেনগুপ্ত নারীশিক্ষার জন্য "অন্ত;পুর শিক্ষা সমিতি" গঠন করেন। তিনি "প্রিয়পুজা" নামে একটি পুস্তিকা প্রকাশ করেন। ১৯৩০ সালের জুলাই মাসে তাকে রাস্ট্রদ্রোহিমূলক বক্তৃতা করার অভিযোগে গ্রেপ্তার ও জরিমানা করা হয়। তিনি লবণ আইন অমান্য আন্দোলনে যোগ দেন। সে বছরে জুলাই মাসে রাজদ্রোহমূলক বক্তৃতা দেওয়ার জন্য গ্রেপ্তার ও জরিমানা হয়। ১৯৩২ সালে জন্য আইন অমান্য করে আন্দোলন যোগ দেওয়ার জন্য আবার গ্রেপ্তার হন। ১৯৩৫ টিটাগড় ষড়যন্ত্র মামলার আসামী হিসাবে গ্রেপ্তার হন। ১৯৪৬ সালে ফরিদপুরের রাজবাড়ির দাঙ্গা রদের জন্য শান্তি কমিটি গঠন করে দাঙ্গা রোধ করতে সমর্থ হন।
তিনি ১৯৭৫ সালে ২০এপ্রিলে মৃত্যুবরণ করেন।
বি সি কে এম পি মাধ্যমিক বিদ্যালয়
বিসিকেএমপি মাধ্যমিক বিদ্যালয় বাংলাদেশের চুয়াডাঙ্গা জেলার জীবননগর উপজেলায় অবস্থিত একটি মাধ্যমিক বিদ্যালয়। বিদ্যালয়টি ১৯৯৪ সালে প্রতিষ্ঠিত হয়।
এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৫ সালের এসএসসি পরীক্ষায় বিজ্ঞান বিভাগ হতে তিনজন শিক্ষার্থী জিপিএ-৫ পেয়েছে।
২০১৬ সালে ব্যবসায় বিভাগ হতে একজন জিপিএ-৫ পেয়েছে।
এছাড়া রয়েছে হিউম্যান রাইটস্ ওয়াচ এর সহযোগীতায় বইয়ের লাইব্রেরী।
ব্রাক ও বিদ্যালয়ের সহযোগীতায় বিদ্যালয় প্রতিষ্ঠাকাল থেকে গড়ে উঠেছে একটি বড় লাইব্রেরী।
বিসিকেএমপি মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরিক্ষা অনুষ্ঠিত করা হয়।
এছাড়া রয়েছে হিউম্যান রাইটস্ ওয়াচ এর সহযোগীতায় বইয়ের লাইব্রেরী।
ক্রিকেট, ফুটবল,ভলিবল ইত্যাদি। খেলার জন্য রয়েছে বড় একটা খেলার মাঠ।
বিসিকেএমপি মাধ্যমিক বিদ্যালয়  বাংলাদেশের চুয়াডাঙ্গা জেলার জীবননগর উপজেলায় অবস্থিত একটি মাধ্যমিক বিদ্যালয়। বিদ্যালয়টি ১৯৯৪ সালে প্রতিষ্ঠিত হয়।
তৈরি পোশাক শিল্প
তৈরি পোশাক শিল্প বা আরএমজি বলতে পোশাক কারখানায় বৃহদায়তনে বাণিজ্যিক ভিত্তিতে পোশাক উৎপাদন প্রক্রিয়াকে বুঝায়। এখানে দর্জিদের মত মাপ নিয়ে পোশাক তৈরি করা হয় না, বরং সাধারন কিছু মাপের ভিত্তিতে তৈরি করা হয়। বিভিন্ন ধরনের কাপড় ও সুতা ব্যবহার করে এসব তৈরি করা হয়। পোশাকটি কেমন হবে তা নির্ভর করে ব্যবহৃত ফাইবার বা তন্তুর মানের উপরে।
প্রথম তৈরি পোশাক শিল্পের কারখানা স্থাপিত হয় যুক্তরাষ্ট্রের নিউইয়র্কে, ১৮৩১ সালে। আমেরিকার গৃহযুদ্ধের সময় তৈরিকৃত ইউনিফর্মের চাহিদা তৈরি হয়, যা যুক্তরাজ্যের এই শিল্প বিকাশে সহায়ক ভুমিকা পালন করে। উনিশ শতকের শেষের দিকে তৈরি পোশাকের প্রতি মানুষের দৃষ্টি ভঙ্গির পরিবর্তন আসে, শুধু নিম্নবিত্ত শ্রেণীতে এটি সীমাবদ্ধ না থেকে মধ্যবিত্ত শ্রেণিতে বিকাশ লাভ করে।
বাংলাদেশে তৈরি পোশাক শিল্পের সূচনা হয় মুলত ষাটের দশকে। সত্তরের দশক শেষের দিকে রপ্তানিমুখী খাত হিসেবে এই শিল্পের উন্নয়ন ঘটতে থাকে। বর্তমানে রপ্তানির দিকে থেকে বিশ্বে বাংলাদেশের অবস্থা্ন দ্বিতীয়।
আয়ারল্যান্ড–ফিলিপাইন সম্পর্ক
আয়ারল্যান্ড–ফিলিপাইন সম্পর্ক হল আয়ারল্যান্ড এবং ফিলিপাইন রাষ্ট্রদ্বয়ের মধ্যকার দ্বিপাক্ষিক রাজনৈতিক, অর্থনৈতিক, ধর্মীয় এবং সাংস্কৃতিক সম্পর্ক। কুয়ালালামপুরে অবস্থিত দূতাবাসের মাধ্যমে আয়ারল্যান্ড নিজেদেরকে ফিলিপাইনে, আর ডাবলিনে অবস্থিত দূতাবাসের মাধ্যমে ফিলিপাইন নিজেদেরকে আয়ারল্যান্ডে প্রতিনিধিত্ব করলেও অর্থনৈতিক কারণে ২০১২ সাল থেকে তা বন্ধ হয়ে যায়।
সাম্প্রতিক সময়ের আগ পর্যন্ত আয়ারল্যান্ড—ফিলিপাইন সম্পর্ক বলতে ফিলিপাইনে আইরিশ ক্যাথলিক মিশনারিদের পাড়ি জমানোর ঘটনাই বোঝানো হত। ১৮৬২ সালের দিকে আইরিশ ক্যাথলিক অর্ডার, যেমন সিস্টার্স অব চ্যারিটি ফিলিপাইনে তাদের শাখা খোলে। চীনে মেনুথ মিশন ১৯২৯ সালে ফিলিপাইন পর্যন্ত বর্ধিত হয়।
১৯৮৪ সালে এ দুই দেশ আনুষ্ঠানিকভাবে কূটনৈতিক সম্পর্ক স্থাপন করে। ১৯৮০-এর দিকে আয়ারল্যান্ড সরকার ফিলিপাইনে অবস্থিত মিশনারিগুলোর কথা চিন্তা করে ফিলিপাইনে নিজেদের প্রতিনিধিত্ব করার কতাহ ভাবে। ক্যাথলিক বিশ্বাসের মতন একটি শক্তিশালী সাধারণ বিশ্বাসের উপস্থিতির কারণে ফিলিপাইনকে ""এশিয়ার তটরেখায় অবস্থিত এক ধরণের ক্যাথলিক আয়ারল্যান্ড"" হিসেবে অভিহিত করা হয়ে থাকে। ফিলিপাইনের অনেকেই আইরিশ মিশনারি কর্তৃক শিক্ষিত হওয়ার এ দুই দেশের মধ্যে সংস্কৃতির একটি শক্তিশালী বন্ধন সৃষ্টি হয়েছে।
ফিলিপাইনের অনাবাসিক রাষ্ট্রদূত এনরিক এ. ম্যানালোর মাধ্যমে ফিলিপাইন আয়ারল্যান্ডে নিজেদের প্রতিনিধিত্ব করে। ম্যানালো রাষ্ট্রপতি মাইকেল ডি. হিগিন্সের কাছে ২০১৩ সালের ২৭শে ফেব্রুয়ারি তার বৃত্তান্ত জমা দেন। ডাবলিনে অবস্থিত ফিলিপাইনের কনস্যুলেটটি অনারারি কনস্যুলটির প্রধান মার্ক ক্রিস্টোফার কংডন, এবং তা ডে-টু-ডে ভিত্তিতে পরিচালনা পরিষদের পরিচালক কর্তৃক পরিচালিত হয়।
২০০৯ সালের ৩০শে মে ফিলিপাইনের রাষ্ট্রপতি গ্লোরিয়া ম্যাকাপাগাল-আর্য এরিয়েল আবিদিলায় ফিলিপাইনের প্রথম আবাসিক রাষ্ট্রদূত হিসেবে শপথগ্রহণ করেন। ফিলিপাইনের পররাষ্ট্র মন্ত্রণালয় এর পরপরই ২০০৯ সালে একাধিক নতুন দূতাবাস ও কনস্যুলেট অফিস চালু করার ঘোষণা দেয়। এর উদ্দেশ্য ছিল চাকরি পাবার উদ্দেশ্যে দেশের বাইরে যে ফিলিপিনোরা যেতে চায়, তাদের অনুকূল পরিবেশ সৃষ্টি করা।
রাষ্ট্রদূত আবাদিলা ২০০৯ সালের ২৯শে জুন আয়ারল্যান্ডের রাষ্ট্রপতি ম্যারি ম্যাকআলিজ ডাবলিনের ফিনিক্স পার্কে অনুষ্ঠিত আরাস আন উয়াচতারেইনের রাষ্ট্রীয় অভ্যর্থনা কক্ষের অনুষ্ঠানে প্রত্যয়ী পত্র উপস্থাপন করেন। রাষ্ট্রদূত আবাদিলার সাথে তার দুই কন্যা ম্যারিয়েনেট ও ক্যাথারিন এবং ফিলিপিনো মিশনের অন্যান্য সদস্যও ছিল। রাষ্ট্রপতি ভবনে নতুন রাষ্ট্রদূত মিলিটারি অভ্যর্থনা লাভ করেন। ২০১২ সালের ১৬ই জুলাই আয়ারল্যান্ডের ফিলিপাইন দূতাবাস বন্ধ হয়ে যায় এবং ২০১০ সালের অক্টোবর মাসে অনারারি কনস্যুল অফিস চালু করা হয়।
কচুরি
কচুরি ভারতীয় উপমহাদেশ অর্থাৎ ভারত, বাংলাদেশ এবং পাকিস্থানের একটি মুখরোচক খাবার। ময়ান ও পুর ভেদে বিভিন্ন রকমের কচুরি প্রস্তুত করা হয়।
সংস্কৃত ভাষায় কচুরি পূরিকা হিসাবে সমাদৃত।
নবদ্বীপের বিভিন্ন মঠ ও মন্দিরে শীতকালে কড়াইশুঁটির কচুরির মাধ্যমে দেবতাদের ভোগ নিবেদন করা হয়ে থাকে।
কচুরি সুস্বাদু, রুচিকর, স্নিগ্ধ, গুরুপাক, বলকারক, শুক্রবর্ধক,বায়ু ও রক্ত-পিত্ত রোগে উপকারি।
কচুরির উৎকর্ষতা ময়ান অর্থাৎ ঘি-এর পরিমানের উপর নির্ভরশীল। সাধারনতঃ এক সের (০.৯৩৩ কেজি) ময়দার সঙ্গে আধ পোয়া (০.১১৭ কেজি)থেকে দেড় পোয়া (০.৩৫০ কেজি) পর্যন্ত ময়ান দেওয়া হয়ে থাকে।
ইতালি–ফিলিপাইন সম্পর্ক
ইতালি–ফিলিপাইন সম্পর্ক হল ইতালি এবং ফিলিপাইন রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪৭ সালের ৯ই জুলাই ইতালি এবং ফিলিপাইনের মধ্যকার দ্বিপাক্ষিক সম্পর্ক স্থাপিত হয়।
১৯৮৬ সালের পিপল পাওয়ার অভ্যূত্থান দুই দেশের মধ্যকার দ্বিপাক্ষিক সম্পর্ক সম্প্রসারণে মূল ভূমিকা পালন করে। ইতালি প্রথম দেশ হিসেবে কোরাজান অ্যাকুইনোর রাষ্ট্রপতিত্ব স্বীকৃতি দেন। ইতালি এবং ফিলিপাইন নানাবিধ বিষয়ে চুক্তি স্বাক্ষরিত হয়। তার মধ্যে বৈজ্ঞানিক ও প্রযুক্তিগত সহায়তা, বিমান যোগাযোগ, রাজস্ব, বিনিয়োগ, উন্নয়নমূলক সহযোগিতা, সংস্কৃতি, সামাজিক নিরাপত্তা, ক্ষুদ্র ও মধ্যম উদ্যোগ, যানবাহন, যোগাযোগ এবং প্রতিরক্ষাসহ নানান ক্ষেত্র উল্লেখযোগ্য। ফিলিপাইন বহু ইতালিয় বাণিজ্যিক উদ্যোগকে স্বাগত জানিয়েছে। ইতালিয় ইন্ডাস্ট্রিজ কনফেডারেশন নামক ইতালির বৃহত্ত্ম উৎপাদনকারী সংস্থা ও সেবাদানকারী কোম্পানিও ফিলিপাইনে এসেছে। বাণিজ্য, অবকাঠামো এবং শক্তিসহ নানা কর্মসূচীতেও সমান্তরালে সহযোগিতামূলক পদক্ষেপ গৃহীত হয়েছে। ইতালিয় ও ফিলিপাইনের কোম্পানির মধ্যে বেশকিছু বিজনেস-টু-বিজনেস বৈঠকও অনুষ্ঠিত হয়েছে। ২০১৫ সালের ডিসেম্বর মাসে ফিলিপাইনের রাষ্ট্রপতি বেনিঙ্গো তৃতীয় অ্যাকুইনো রোমে বাণিজ্য ও পর্যটন খাতের সম্প্রসারণের উদ্দেশ্যে একটি দ্বিপাক্ষিক বিমান যোগাযোগ চুক্তিপত্রও স্বাক্ষরিত হয়।
ইতালির চতুর্থ-বৃহত্তম অভিবাসী সম্প্রদায় গঠন করেছে ফিলিপিনোরা। প্রথম, দ্বিতীয় এবং তৃতীয় স্থানে ছিল যথাক্রমে রোমানিয়, আলবানিয় এবং উত্তর আফ্রিকান সম্প্রদায়। ফিলিপিনোদের বৃহত্তম একত্রিত ইউরোপীয় অভিবাসী গন্তব্যও ইতালি। ইতালির রাজধানী রোম ফিলিপিনো সম্প্রদায়দের বৃহত্তম আবাসস্থল। প্রায় ১০৮,০০০ ফিলিপিনো ইতালিতে বৈধভাবে সাময়িক কর্মী বা স্থায়ী বাসিন্দা হিসেবে বসবাস করে। আর অবৈধ ফিলিপিনোদের সংখ্যা প্রায় ২০,০০০ থেকে ৮০,০০০ এর মধ্যে। ২০০৮ সালে ইস্টাট (ইস্টিটিউটো ন্যাজনালে দি স্ট্যাটিস্টিকা) নামক ইতালির পরিসংখ্যা দপ্তর জানায়, ইতালিতে প্রায় ১১৩,৬৮৬ জন ফিলিপিনো বসবাস করছে যা ২০০৭ সালে ছিল ১০৫,৬৭৫ জন। ফিলিপিনো ইতালিয়দের মধ্যে প্রায় ৬৩% নারী এবং তারা ঘরোয়া কাজের সহযোগী হিসেবে কাজ করে। ফিলিপিনো কর্ম ও শ্রম মন্ত্রণালয় (ডলে) জানায় যে ইতালি প্রায় ৫০০০ নিয়মিত কর্মী রয়েছে, যে সংখ্যাটা ২০০৭ সালে ছিল ৩০০০। ডোল বলে যে এ পরিবর্তন ছিল "অভিবাসন খাতে ফিলিপিনোদের সাথে ভালো দ্বিপাক্ষিক সম্পর্কের চিহ্ন"। ইতালিতে প্রায় ৬০টি ফিলিপিনো সংস্থা ছিল। এগুলো মূলত ছিল গির্জা-ভিত্তিক, যদিও সেখানে বেশকিছু সাংস্কৃতিক ও পৌর দলও ছিল। এরকম একটি সংস্থা হল ফিলিপিনো উইমেনস কাউন্সিল। এ সংস্থাটির প্রধান উদ্দেশ্য হল ফিলিপিনো নারী অভিবাসীদের অধিকার বিষয়ে তাদেরকে সচেতন করে তোলা এবং সেই সাথে তাদের অধিকার রক্ষায় সোচ্চার থাকা। ২০০৭ সালে ইতালি ফিলিপিনোদের মধ্যে যাদের ড্রাইভিং লাইসেন্স ছিল, তাদের ইতালির ড্রাইভিং লাইসেন্সও প্রদান করে।
ফিলিপাইন–সুইজারল্যান্ড সম্পর্ক
ফিলিপাইন–সুইজারল্যান্ড সম্পর্ক হল ফিলিপাইন এবং সুইজারল্যান্ড রাষ্ট্রদ্বয়ের মধ্যকার দ্বিপাক্ষিক সম্পর্ক। বার্নে অবস্থিত দূতাবাসের মাধ্যমে সুইজারল্যান্ডে ফিলিপাইন নিজেদের প্রতিনিধিত্ব করছে, আর ম্যানিলাতে অবস্থিত দূতাবাসের মাধ্যমে সুইজারল্যান্ড ফিলিপাইনে নিজেদের প্রতিনিধিত্ব করছে।
১৮০০ সালের দিকেও ফিলিপাইন এবং সুইজারল্যান্ডের মধ্যে দ্বিপাক্ষিক এবং কূটনৈতিক সম্পর্ক খুঁজে পাওয়া যায়। তখন সুইস ব্যবসায়ী, মিশনারি এবং ভ্রমণকারীরা পূর্ব এশিয়া ঘুরে বেড়াতেন। ১৮৫১ সালে ফিলিপাইনে আনুষ্ঠানিকভাবে সুইস প্রতিনিধিত্ব চালু করার কথা প্রথম ভাবে সুইস ফেডারেল কাউন্সিল। ১৮৬২ সালের মার্চ মাসে সুইস সরকার ফিলিপাইনে পুরো এশিয়ার প্রতিনিধিত্ব ব্যবস্থা চালু করে। এক মাস পর ম্যানিলাতে সুইস কনস্যুলেট চালু হয়। পিটার জেনির নির্দেশনায় ফিলিপাইনে সুইজারল্যান্ডের প্রথম কনস্যুল জেনারেল চালুর মাধ্যমে এ দুই দেশের মধ্যকার আনুষ্ঠানিক সম্পর্ক যাত্রা শুরু করে।
৪ জুলাই, ১৯৪৬ সালে সুইজারল্যান্ড ফিলিপাইনকে আনুষ্ঠানিকভাবে একটি রাষ্ট্র হিসেবে স্বীকৃতি দেয়। ১৯৫৭ সালে আনুষ্ঠানিকভাবে দুই দেশের মধ্যকার কূটনৈতিক সম্পর্ক প্রতিষ্ঠিত হয়।
সুইজারল্যান্ডের সাথে বাণিজ্য ও বিনিয়োগ খাতে সম্পর্কের উন্নয়ন ঘটে, কারণ ফিলিপাইনের প্রথম সারির দশটি বিনিয়োগকারী প্রতিষ্ঠান হল ৬০টি সুইস কোম্পানি, যা মোট ১৫,০০০ ফিলিপিনোকে চাকরি দেয়। এ প্রতিষ্ঠানগুলো দক্ষিণপুর্ব অঞ্চলে অবস্থিত। ভিয়েতনামের লাওসে ৯ম এশিয়া-ইউরোপ বৈঠক চলাকালীন ফিলিপাইনের রাষ্ট্রপতি বেনিঙ্গো তৃতীয় অ্যাকুইনো এবং সুইজারল্যান্ডের রাষ্ট্রপতি এভালিন উইডমের-স্কালাম্ফ সাক্ষাৎ করেন, যেখানে ফিলিপাইন ও সুইজারল্যান্ডের পারস্পরিক বাণিজ্যিক সম্পর্কের ব্যাপারে দ্বিপাক্ষিক বৈঠক অনুষ্ঠিত হয়। এ দুই নেতা ফিলিপাইন–সুইজারল্যান্ড একত্রিত অর্থনৈতিক সংস্থা গঠনের ব্যাপারেও সম্মত হন। এ সংস্থার মাধ্যমে বাণিজ্য ও বিনিয়োগ খাতে সহযোগিতা বৃদ্ধি করা সম্ভব।
ফিলিপাইনের রাষ্ট্রদূত মারিয়া থেরেসা ল্যাজারো সুইজারল্যান্ডে বসবাসরত ফিলিপিনো নারীদের অবস্থার মানোন্নয়নের জন্য প্রয়োজনীয় কাজে অংশগ্রহণ করেন এবং সেইসাথে সমান্তরাল সমর্থনের মাধ্যমে সুইস সমাজকে একত্রিতও করেন। সুইজারল্যান্ডে বসবাসরত ফিলিপিনোদের সংখ্যার কথা চিন্তা করে ল্যাজারো মনে করেন সুইজারল্যান্ডের রাজনৈতিক, অর্থনৈতিক এবং সাংস্কৃতিক ক্ষেত্রে প্রবেশ করার সময় এসে গেছে। সেইসাথে তিনি মনোবিদদের আমন্ত্রণ জানিয়ে আত্মসম্মান, নেতৃত্ব ও দল-গঠন প্রভৃতি বিষয়ের উপরে সেমিনারেরর আয়োজনও করেন। সুইস পরিচালক থমাস লুচিঙ্গার-দে ক্লার্ক "লুমিনাওয়া" নামক প্রামাণ্যচিত্রের মাধ্যমে সুইজারল্যান্ডে বসবাসরত কলিঙ্গা জাতিগোষ্ঠীর দ্বিতীয় প্রজন্মের পরিচয় সন্ধানের ব্যাপারে আলোচনা করেন।
২০০৭ সালের পরিসংখ্যান অনুযায়ী সেখানে সুইজারল্যান্ডে প্রায় ফিলিপিনো বসবাস করেন। ২০১২ সালের পরিসংখ্যান অনুযায়ী ফিলিপাইনে প্রায় ৩,১৪০ সুইস বসবাস করেন।
ইয়ারদেন গার্ব
ইয়ারদেন গার্ব (হিব্রু: ירדן ג'רבי‎‎, জন্ম ৮ জুলাই ১৯৮৯) একজন ইসরাইলি জুডো বিশ্বচ্যাম্পিয়েন। তিনি ২০১৬ অলিম্পিক গেমসে ৬৩' কেজি মহিলা জুডোয় ইসরাইলের হয়ে তামা জিতেন।
২০১৩ বিশ্ব জুডো চ্যাম্পিয়েন্সিপে ৬৩' কেজি মহিলা শাখায় স্বর্ণ পদক জিতেন। তিনি মাত্র ২৪ বছর বয়সে ৫ বার ইসরাইলি জুডো চ্যাম্পিয়েন্সিপ জিতেন। ২০০৯ সালে মাক্কাবিয়া গেমসে রৌপ্য পদক জয় করে।
গার্ব ইসরাইলের একটি ইহুদি পরিবারে জন্মগ্রহন করেন। তার ডাক নামগুলো হচ্ছে জর্ডান, গার্ব, ডেনুশ। তিনি বর্তমানে ইসরাইল ওপেন বিশ্ববিদ্যালয়তে অর্থনীতি এবং ব্যাবস্থাপনা পড়ছেন।
গার্ব মাত্র ৬ বছর বয়সে স্থানীয় ক্লাবে জুডো খেলা শুরু করেন। সেই ক্লাবে তাকে জুডো শেখায় ইসরাইল জাতীয় মহিলা জুডো দলের সাবেক কোচ শানি হার্স্কো।
২০০৭ সালে তিনি ইসরাইল চ্যাম্পিয়েন্সিপ জিতেন। ২০০৮ সালে ইসরাইল চ্যাম্পিয়েন্সিপ এবং অনুর্ধ-২৩ ইসরাইল চ্যাম্পিয়েন্সিপ জিতেন। ২০০৯ সালে ইসরাইল চ্যাম্পিয়েন্সিপ এবং বিশ্বকাপ জিতেন। ২০০৯ সালে মাক্কাবিয়া গেমসে ২য় স্থান অধিকার করে।
২০১৩ সালের আগস্ট, মাত্র ২৪ বছর বয়সে ব্রাজিলে অনুষ্ঠিত ২০১৩ বিশ্ব জুডো চ্যাম্পিয়েন্সিপে স্বর্ণ জিতেন। ৬৩' কেজি শাখায় সেবার ৫ জন প্রতিযোগীকে পরাজিত করেন। ৫ জন প্রতিযোগিকে হারিয়ে সেবার বিশ্ব রেকর্ড করেন। ইসরাইলের হয়ে চ্যাম্পিয়েন্সিপ জেতার পর তার অনুভূতি জানতে চাওয়া হলে তিনি বলেন "আমি ৩ টি বিয়ের প্রস্তাব পেয়েছি।
গার্ব ১ম ইসরাইলি,যিনি জুডো চ্যাম্পিয়েন্সির স্বর্ণ জিতেন। এর আগে আয়েল আরাদ (১৯৯১-তামা, ১৯৯৩-রৌপ্য), অরেন স্মাদজা ( ১৯৯৫- রৌপ্য), এবং এরিয়েল যেভি ( ২০০১-রৌপ্য) জিতে।
২০১৩ সালে 'দ্যা জেরুজালেম পোস্ট' পত্রিকার জরিপে ইসরাইলের 'ইসরাইল স্পোর্টস পার্সোনালিটি' নির্বাচিত হন।
২০১৪ সালে রাশিয়ায় জুডো বিশ্বচ্যাম্পিয়েন্সিপের ফাইনালে হেরে গিয়ে রৌপ্য পদক জিতেন। ডিসেম্বরে গার্ব ইসরাইলের সেরা ক্রীড়াবিদ নির্বাচিত হন।
গার্ব ২০১৫ সালে ইউরোপিয়ান গেমসে তামা জিতেন। ১৭ অক্টোবর ২০১৫ সালে প্যারিস গ্র্যান্ড সামে জাপানের মিহো মিনেই এর কাছে হেরে তামা লাভ করেন। ২ সপ্তাহ পর ৩১ ডিসেম্বর আবুধাবি গ্র্যান্ড সামে ডাচ খেলোয়াড় জুল ফ্রান্সেনের কাছে হেরে আবারো তামা জিতেন।
২০১৬ সালের ৯ আগস্ট ব্রাজিলের রিওতে অনুষ্ঠিত অলিম্পিক গেমসে ইসরাইলের হয়ে তামা জিতে। কোয়ার্টার ফাইনালে ব্রাজিলিয়ান মারিয়ানা সিল্ভার কাছে হেরে যান। এরপর দুইজন প্রতিযোগীকে হারিয়ে তামা লাভ করেন।
সৌদি আরবের মৌলিক আইন
সৌদি আরব এর মৌলিক আইন হলো নয় অধ্যায় এবং তিরাশি অনুচ্ছেদ বিশিষ্ট সংবিধানের মতো একটি দলিল। সৌদি আরবের সংবিধান পবিত্র কুরআন এবং মহানবী হযরত মোহাম্মদ সা. এর সুন্নাহ, (যা মৌলিক আইনের প্রথম অনুচ্ছেদে বর্ণিত আছে), কিন্তু মৌলিক আইনে এমন অনেক বৈশিষ্ট রয়েছে, যেগুলোকে অন্যান্য দেশে সংবিধান বলা হয়ে থাকে। (যেমন "সরকার পদ্ধতি", "অধিকার এবং কর্তব্য" ইত্যাদি।) মৌলিক আইনের সাথে শরিয়াহ সম্পর্কে সালাফিদের অভিমতের সাদৃশ্য রয়েছে এবং এতে ইসলামি আইনকে অগ্রাধিকার দেওয়া হয়েছে।
কুয়েতে ইরাকি আগ্রাসন ও প্রথম উপসাগরীয় যুদ্ধের পর বাদশাহ ফাহাদ বিন আবদুল আজিজ একটি রাজকীয় ফরমান জারি করেন, যা ১৯৯২ সালের ৩১ জানুয়ারিতে সরকারি টেলিভিশন চ্যানেল ও পত্রিকাগুলোতে প্রকাশিত হয়। উক্ত ফরমান অনুসারে পরবর্তীতে মৌলিক আইন প্রণয়ন করা হয়।
প্রথম অধ্যায়ে বর্ণিত আছে, আল্লাহর কিতাব এবং নবীর সুন্নাহ হলো দেশের সংবিধান, আরবি রাষ্ট্র ভাষা এবং রিয়াদ দেশের রাজধানী।
৭ম অনুচ্ছেদে রাজার অধিকার বর্ণিত আছে। ৮ম অনুচ্ছেদে বর্ণিত আছে, “বিচার, পরামর্শ এবং সমতা” শরিয়াহ অনুসারে কার্যকর হবে।
অনুচ্ছেদ ৯ এ বলা হয়েছে, প্রতিটি সৌদি পরিবারের প্রত্যেক সদস্য ইসলামী মূল্যবোধের ভিত্তিতে লালিত পালিত হবে।
অনুচ্ছেদ ১৮ নাগরিকদের ব্যক্তি মালিকানার অধিকার রক্ষা করে।
অনুচ্ছেদ ২১ এ যাকাত আদায়ের কথা উল্লেখ করা হয়েছে।
অনুচ্ছেদ ২৭ “সামাজিক নিরাপত্তা ব্যবস্থা” নিশ্চিত করে; প্রচুর তেলের সরবরাহ এবং তিন কোটিরও কম জনসংখ্যার কারনে সম্পত্তি বাজেয়াপ্তকরণ এবং উচ্চহারে কর ছাড়াই ইহা নিশ্চিত করা সম্ভব হয়েছে।
অনুচ্ছেদ ৪৫ তে ঘোষণা করা হয়েছে যে ধর্মীয় বিধি বিধান অবশ্যই কুরআন সুন্নাহর আলোকে হতে হবে। এ উদ্দেশ্যে আলেমদের নিয়ে একটি গবেষণা পরিষদ গঠিত হবে।
অনুচ্ছেদ ৫৫ অনুসারে, রাজা অবশ্যই ইসলামী বিধান অনুসারে শাসন করবেন এবং শরিয়াহ আইনের বাস্তবায়ন তত্ত্বাবধান করবেন।  অনুচ্ছেদ ৫৬ অনুসারে বাদশাহই দেশের প্রধানমন্ত্রী।  অনুচ্ছেদ ৫৭ অনুসারে বাদশাহর মন্ত্রীসভার সদস্যবৃন্দ এবং অন্যান্য কর্মকর্তারা অবশ্যই ইসলাম ধর্ম অনুসরন করবেন। যারা বিপথগামী হবেন, তাদেরকে বরখাস্ত করা অথবা শাস্তি দেওয়া যাবে।
অনুচ্ছেদ ৬০-৬২: বাদশাহ সামরিক বাহিনীর সর্বাধিনায়ক এবং তিনিই দেশের জাতীয় নিরাপত্তা রক্ষা এবং যুদ্ধঘোষণা করার অধিকারী।
অনুচ্ছেদ ৭১ অনুসারে রাজস্ব আয় আইনসভায় অনুমোদিত বিধিবদ্ধ আইন অনুসারে ব্যয় হবে, যা নিয়মিত অফিসিয়াল গেজেটে প্রকাশিত হবে।
অনুচ্ছেদ ৭৯-৮০ নিয়ন্ত্রণ কর্তৃপক্ষ সম্পর্কিত। নিয়ন্ত্রণ কর্তৃপক্ষযথাযথভাবে রাষ্ট্রীয় সম্পত্তির অর্থনৈতিক ও প্রাশাসনিক  ব্যবস্থাপনা নিশ্চিত করার জন্য প্রতিষ্ঠিত হবে।
অনুচ্ছেদ ৮২ অনুসারে গোলযোগের কারনে সাময়িক জরুরি অবস্থাতেও অনুচ্ছেদ ৭ (কুরআন এবং সুন্নাহ) লঙ্ঘন করা যাবে না।
মৌলিক আইনের খসড়া প্রণয়ন করেছে স্বরাষ্ট্র মন্ত্রণালয়ের একটি এডহক কমিটি, এই মন্ত্রণালয়ের বিরুদ্ধে হিউম্যান রাইটস্‌ ওয়াচ গুরুতর মানবাধিকার লঙ্ঘনের অভিযোগ করেছে।
অষ্টাদশ শতাব্দিতে মুহাম্মদ বিন সৌদ এবং মুহাম্মদ ইবনে আবদুল ওয়াহাব সমস্ত রাজনৈতিক এবং ধর্মীয় প্রতিষ্ঠান একই পরিচালনা পরিষদের আওতাভূক্ত করেন। সৌদি সরকার আলেমদের জন্যে ধর্মপ্রচার থেকে বিচারকার্য পর্যন্ত বিভিন্ন ধরনের পেশা নির্ধারণ করে রেখেছে।
আলেমরা সৌদি আরবে শাসনক্ষেত্রে আধিপত্য বিস্তার করেন এবং কুরআন, সুন্নাহ অনুসারে মৌলিক আইন প্রয়োগ করেন।
আর্মেনিয়া–মেক্সিকো সম্পর্ক
আর্মেনিয়া–মেক্সিকো সম্পর্ক হল আর্মেনিয়া এবং মেক্সিকো রাষ্ট্রদ্বয়ের মধ্যকার দ্বিপাক্ষিক সম্পর্ক।
১৯৯১ সালের ডিসেম্বর মাসে সোভিয়েত ইউনিয়নের পতন ঘটার এক মাস পর, ১৯৯২ সালের ১৪ই জানুয়ারি মেক্সিকো এবং আর্মেনিয়া আনুষ্ঠানিকভাবে কূটনৈতিক সম্পর্ক স্থাপন করে। শুরু থেকেই দুই দেশের মধ্যকার সম্পর্ক খুব ভালো ছিল না এবং সাধারণত বিবাদ ঘটত জাতিসংঘের বৈশ্বিক বিষয়সমূহকে কেন্দ্র করেই। ২০০২ সালের মার্চ মাসে আর্মেনিয়ার প্রধানমন্ত্রী আন্দ্রানিক মার্গারিয়ান মন্টেরি ঐক্য সম্মেলনে যোগ দিতে উত্তর মেক্সিকোর মন্টেরিতে আসেন। স্বাধীনতার পর থেকে মেক্সিকোতে হওয়া প্রথম সরকারি আর্মেনিয় সরকারি সফর ছিল এটি। ২০০২ সালের আগস্ট মাসে আর্মেনিয়ার পররাষ্ট্রমন্ত্রী বর্তন ওসকানিয়ান মেক্সিকোতে আনুষ্ঠানিক সফর করেন। এ সফরে দুই দেশই সংস্কৃতি ও শিক্ষা খাতে সহযোগিতা বাড়ানোর চুক্তিস্বাক্ষর করেন। সেইসাথে অফিসিয়াল এবং কূটনৈতিক পাসপোর্টধারীদের জন্য ভিসাবিহীন যাতায়াতের সুযোগ দেওয়ার ব্যাপারেও সম্মত হন।
২০১২ সালের অক্টোবর মাসে আর্মেনিয়ার পররাষ্ট্রমন্ত্রী এডুয়ার্ড নালবান্দ্যন মেক্সিকোতে আনুষ্ঠানিক সফর করেন। তিনি তার সফরে নাগর্নো—কারাবাখ যুদ্ধকালীন ২০১১ সালে খোজালিতে ঘটে যাওয়া খোজালি হত্যাকাণ্ডে মেক্সিকোর স্বীকৃতির ব্যাপারে উদ্বেগ প্রকাশ করেন। এ হত্যাকাণ্ডে প্রায় ১৬১ জন আজেরি মৃত্যুবরণ করেন। নালিবন্দ্যন আজারবাইজানের প্রাক্তন রাষ্ট্রপতি হায়দার আলিয়েভকে স্মরণ করে মেক্সিকোর প্রধান পাসেও দেল লা রিফর্মাতে একটি মূর্তি স্থাপন সম্পর্কিত ঘটনা নিয়েও তাঁর উদ্বেগ প্রকাশ করেন। মেক্সিকোর মানবাধিকার সংস্থাগুলো এর প্রতিবাদ করায় রাষ্ট্রপতি আলিয়েভের মূর্তি অপসারণ করা হয়। মেক্সিকোতে তার সফরে নালিবন্দ্যন মেক্সিকোর সিনেটে দুই দেশের মধ্যে কূটনৈতিক সম্পর্ক উন্নয়নের ব্যাপারে কথা বলেন। সেইসাথে মেক্সিতো আর্মেনিয়ার দূতাবাস স্থাপনের কথাও বলেন। ২০১৪ সালের শুরুর দিকে আর্মেনিয়া মেক্সিকো সিটিতে একটি দূতাবাস স্থাপন করেন।
২০১৫ সালের এপ্রিল মাসে মেক্সিকোর সিনেট 'আর্মেনিয় সাংস্কৃতিক সপ্তাহ' উদযাপন করে। অনুষ্ঠানটি আর্মেনিয়ার ইতিহাস এবং দুই দেশের মধ্যকার কূটনৈতিক সম্পর্কের ২৩ বছর উদযাপন উপলক্ষে আয়োজিত হয়। এখনও পর্যন্ত মেক্সিকো অটোমান সাম্রাজ্যের সামরিক বাহিনী কর্তৃক সংঘটিত আর্মেনীয় গণহত্যার স্বীকৃতি দেয়নি।
২০১৪ সালে দুই দেশের মধ্যে দ্বিমুখী বাণিজ্যের পরিমাণ দাঁড়ায় ৬২৩,০০০ মার্কিন ডলার। মেক্সিকোতে রপ্তানিকৃত আর্মেনিয়ার প্রধান দ্রব্যসামগ্রি হল কেবল বক্স, ইলেকট্রিক সার্কিট এবং রঞ্জন রশ্মিসম্পর্কিত মেশিনের আনুষঙ্গিক দ্রব্যসামগ্রি। আর্মেনিয়াতে রপ্তানি করা মেক্সিকোর প্রধান দ্রব্য হল তিন-চাকার মোটরসাইকেল, বিয়ার, তাকিলা এবং কফি।
ইব্রাহিম ইবনে আদহাম
ইব্রাহিম ইবনে আদহাম (); খ্রিস্টাব্দ ৭১৮ - খ্রিস্টাব্দ ৭৮২ ) ইব্রাহিম বলখি নামেও পরিচিত,আফগানিস্তানের প্রখ্যাত সুফি সাধকদের মধ্যে অন্যতম। 
তার সুফি হয়ে উঠার গঠনা সুফি লোককাহিনীতে একটি জনপ্রিয় কাহিনী। গৌতম বুদ্ধের ন্যায় তিনিও রাজকুমার হওয়া সত্ত্বেও নিজের তরবারি ত্যাগ করে সুফি সাধকের জীবন বেছে নেন। 
সুফি সাহিত্যে ইব্রাহিম বলখির অসংখ্য নন্যায়পরায়ণ কাজের বর্ণনা পাওয়া যায় এবং তার নিরহঙ্কার জীবনধারা যা তার পূর্ববর্তী বলখির (এটি বুদ্ধ ধর্মেরও প্রাথমিক কেন্দ্র ছহল) রাজার জীবনধারাা সাথে সম্পূর্ণ ভিন্ন ছিল তারও বর্ণনা রয়েছে।
আবু নঈমের বর্ণনা মতে, ইব্রাহিম বলখি সুফি সাধনার ক্ষেত্রে নীরবতা ও ধ্যানের গুরুত্বের উপর জোর প্রদান করতেন। 
জালাল উদ্দিন রুমি তার বিখ্যাত গ্রন্থ মসনবি শরীফে ইব্রাহিম বলখির কাহিনী ব্যাপকভাবে বর্ণনা করেছেন। ইব্রাহিম বলখির সবচেয়ে বিখ্যাত শিষ্যের নাম হল শাকিক আল-বলখি (মৃত্যু:৮১০ খ্রিস্টাব্দ)
মুসলিম ঐতিহ্য অনুযায়ী, ইব্রাহিম বলখির পরিবার কুফা থেকে এসেছিল এবং ডেখান থেকে বলখিতে (বর্তমান কালে আফগানিস্তান) স্থানান্তরিত হয়েছিল এবং বলখিতেই ইব্রাহিমের জন্ম হয়।
কিছু লেখক মনে করেন ইব্রাহিম বলখি বংশগতি আব্দুল্লাহ, জাফর আল-সাদিক এর ভাই এবং মুহাম্মদ আল-বাকির, হুসাইন ইবনে আলীর পৌত্র, এর পুত্র এর বংশের,যা সাথে গিয়ে মিলিত হয়েছে। কিন্তু অধিকাংশ লেখকের মতে তার বংশগতি উমর ববিন খাত্তাবের বংশের সাথে গিয়ে মমিলিত হয়েছে।
কিছু মধ্যযুগীয় লেখকরা যেমন ইবনে আসাকির ও মুহাম্মদ আল বুখারি ইব্রাহিম বলখির জীবনী লিপিবদ্ধ করেন।
ইব্রাহিম ৭৩০ খ্রিস্টাব্দে বলখির আরব সম্প্রদায়ে ঐ এলাকার রাজ পরিবারে জন্মগ্রহণ করেন, কিন্তু সাধকের জীবন অতিবাহিত করার জন্য তিনি রাজমহলের জীবন পরিত্যাগ করেন।
খিদর'র, মাধ্যমে ইব্রাহিম স্রষ্টা থেকে একটি সাবধান বাণী পান এবং তাকে তরবারি ত্যাগ করে সিরিয়ায় সুফি সাধকের জীবন অতিবাহিত করার নির্দেশ দেন। উল্লেখ্য যে খিদর তার সম্মুখে দুইবার উপস্থিত হয়েছিল। ৭৫০ খ্রিস্টাব্দের কাছাকাছি সময়ে বলখি থেকে স্থানান্তরিত হয়ে তিনি তার জীবন শেষ সময় পর্যন্ত যাযাবরের ন্যায় জীবনযাপন করতে থাকেন এবং প্রায়য় সময় গাজার দিকে সফর কীতেন।
অলসস ও ভিক্ষাবৃত্তির মাধ্যমে জীবিকা নির্বাহ করাকে ইব্রাহিম বলখি ঘৃণা করতেন। তিনি প্রায় সময় শস্য পিষে ববা ফলের বাগানে কাজ করে জীবিকা নির্বাহ করতেন।ূ
উড্ডয়ন প্রশিক্ষণ কলেজ
উড্ডয়ন প্রশিক্ষণ কলেজ (CFT নামে পরিচিত) পাকিস্তানের খাইবার পাখতুনখোয়া প্রদেশের নওশেরা জেলার রাইসালপুরে অবস্থিত। কলেজটি পাকিস্তান এয়ার ফোর্স একাডেমীর একটি সাংবিধানিক ইউনিট।
কিজ কু
কিজ কু বা কিজ কুমাই যার শব্দগত অর্থ বালিকাকে দৌড়ে ধরা আজারবাইজান, কাজাখস্তান এবং কিরঘিজস্তান অঞ্চলের তুর্কি জনগোষ্ঠীর ঐতিহ্যবাহী খেলা। যদিও এটা এক ধরণের ঘৌড় দৌড় প্রতিযোগীতা কিন্তু চুমু খেলা নামেই পরিচিত।
যুবক অশ্বারোহী স্টার্ট লাইনে তার ঘোড়া নিয়ে প্রস্তুত থাকে। অপরদিকে যুবতী ঘোড় সওয়ারী যুবকের পেছনে নির্দিষ্ট দুরত্বে অবস্থান করেন। তিনি তার ঘোড়া ছুটিয়ে সামনে এগিয়ে আসেন। যখন যুবতী যুবককে অতিক্রম করতে শুরু করে তখন যুবক তার ঘোড়া ছোটায়। সামান্য আগুপিছু অবস্থায় দুজন সমাপ্তি রেখার দিকে ঘোড়া ছোটায়। যদি যুবক সমাপ্তি রেখায় পৌছানোর আগেই যুবতীকে ধরে ফেলে তবে যুবক জয়ী হবে এবং যুবতীকে চুমু খাবে। অন্যদিকে যুবতী যদি ফিনিশিং লাইনে আগে পৌছে যায় তবে পেছনে ফিরে যুবককে শুরুর রেখার দিকে তাড়িয়ে নিয়ে যাবে। নাগালের মধ্যে পেলে সে হাতের চাবুক দিয়ে যুবককে আঘাত করতে পারবে। এর ফলে যুবতী বিজয়ী হবে।
ফেন ক্রেসওয়েল
জর্জ ফেনউইক ক্রেসওয়েল (; জন্ম: ২২ মার্চ, ১৯১৫ - মৃত্যু: ১০ জানুয়ারি, ১৯৬৬) হোয়াঙ্গানুই এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি স্লো-মিডিয়াম বোলার ছিলেন। এছাড়াও বামহাতে ব্যাটিংয়ে সবিশেষ কৃতিত্ব প্রদর্শন করেছেন ফেন ক্রেসওয়েল।
ওয়াঙ্গানুইয়ে জন্মগ্রহণকারী ফেন ক্রেসওয়েল, আর্থার ক্রেসওয়েলের বড় ভাই। মার্লবোরা বয়েজ কলেজে অধ্যয়ন করেন। ঐ কলেজের প্রথম একাদশে খেলেছেন তিনি।
নিখুঁত স্লো-মিডিয়াম বোলিং করতেন তিনি। বেশ দেরীতে ৩৩ বছর বয়সে প্রথম-শ্রেণীর ক্রিকেটে অভিষেক ঘটে তাঁর। মাত্র একটি খেলায় অংশ নেয়ার পরই ১৯৪৯ সালে ইংল্যান্ড সফরে যাবার জন্য দলের সদস্য মনোনীত হন। ঐ সফরে ১৯ খেলায় অংশ নিয়ে ২৬.০৯ গড়ে ৬২ উইকেট তুলে নেন। তবে সফরের শেষদিকে চূড়ান্ত সফলতা আসে তাঁর। ইয়র্কশায়ারের বিপক্ষে ৫/৩০ ও গ্ল্যামারগনের বিপক্ষে ৬/২১ লাভ করেন ক্রেসওয়েল।
১৯৪৯-৫০ মৌসুমে ওয়েলিংটনের পক্ষে খেলেন। নিউজিল্যান্ড একাদশের সদস্যরূপে সফরকারী অস্ট্রেলিয়ার বিপক্ষে একমাত্র ইনিংসে ৮/১০০ লাভ করেন। পরবর্তীতে ১১ নম্বরে ওয়াল্টার হ্যাডলি’র সাথে নয় রানের অবিচ্ছিন্ন জুটি গড়ে ইনিংস পরাজয় রুখে দেন।
১৯৪৯ সালে ইংল্যান্ড সফরে সিরিজের চূড়ান্ত টেস্টে খেলার সুযোগ পান ও ওভাল টেস্টের মাধ্যমে তাঁর টেস্ট অভিষেক ঘটে। জ্যাক কাউয়ির সাথে বোলিং উদ্বোধনে নেমে ইংল্যান্ডের একমাত্র ও প্রথম ইনিংসে ছয় উইকেট নেন ১৬৮ রান খরচায়। এছাড়াও, নিচের সারির ব্যাটসম্যান হিসেবে ১১ নম্বরে ব্যাটিংয়ে নামেন ও অপরাজিত ১২* তোলেন যা তাঁর প্রথম-শ্রেণীর ক্রিকেটে সর্বোচ্চ সংগ্রহ ছিল। সফরকারী ইংল্যান্ডের বিপক্ষে দুই টেস্টে অংশ নেন। ১৭.৭১ গড়ে ৭ উইকেট পান।
পিঠের আঘাতের কারণে পরবর্তী চার মৌসুমে তিনি মাত্র তিনটি খেলায় অংশ নিতে পেরেছিলেন। ফলশ্রুতিতে খেলোয়াড়ী জীবন থেকে অবসর নিতে বাধ্য হন।
১৯৬৬ সালে তাঁকে ব্লেনহেইম শহরে মৃত অবস্থায় দেখতে পাওয়া যায়। একটি আগ্নেয়াস্ত্র তাঁর পিছনে তাক করানো ছিল। তিনি ক্যান্সারে ভুগছিলেন।
কাওরাইদ গয়েশপুর কলেজ
কাওরাইদ গয়েশপুর কলেজ ১৯৭০ সালে সুতিয়া নদীর তীরে স্থাপিত ময়মনসিংহ জেলার গফরগাঁও উপজেলার একটি কলেজ।
=পরিচিতি=
কলেজটিতে বিজ্ঞান, মানবিক ও ব্যবসায়ী শিক্ষা বিভাগ চালু আছে। প্রায় প্রতি বছর এ কলেজ থেকে উচ্চ মাধ্যমিক পরীক্ষায় জিপিএ ৫ পেয়ে থাকে। কলেজটিতে একটি দ্বিতল প্রশাসনিক ভবন দুটি একাডেমিক ভবন ও একটি বহুতল নির্মাণাধীন একাডেমিক ভবন রয়েছে।
প্রায় প্রত্যেক শিক্ষাবর্ষেই এখান থেকে একাধিক শিক্ষার্থী ঢাকা বিশ্ববিদ্যালয়সহ ও বিভিন্ন পাবলিক বিশ্ববিদ্যালয়ে ভর্তির সুযোগ পেয়ে থাকে।
২০১৬-১৭ তে রাজশাহী বিশ্ববিদ্যালয়ে ২ জন ও চট্টগ্রাম বিশ্ববিদ্যালয়ে ১ জন।
২০১৫-১৬ শিক্ষাবর্ষে ঢাকা বিশ্ববিদ্যালয়ে বাংলায় ২ জন, চট্টগ্রাম বিশ্ববিদ্যালয় ২ জন কবি নজরুল বিশ্ববিদ্যালয়ে ২ জন ও বঙ্গবন্ধু শেখ মুজিব কৃষি বিশ্ববিদ্যালয়ে ভর্তি হয়।
=ইতিহাস =
১৯৭০ সালের প্রথমদিকে গাজীপুর জেলার শ্রীপুর উপজেলাধীন কাওরাইদ ও ময়মনসিংহ জেলার গফরগাঁও উপজেলাধীন গয়েশপুর এলাকার স্থানীয় কয়েকজন বিদ্যুৎসাহী, শিক্ষানুরাগী লোকের প্রচেষ্টায় প্রতিষ্ঠিত হয় কাওরাইদ গয়েশপুর কলেজ। প্রতিষ্ঠাকালীন সময়ে কলেজটির অধ্যক্ষ ছিলেন পীরে কামেল আলহাজ্ব সামছুল হুদা বর্তমানে কলেজটির অধ্যক্ষ জনাব বারর আলী।
কলেজের প্রতিষ্ঠার জমিদান করেছেন,মরহুম আলতাফ হোসেন গোলন্দাজ এমপি, জনাব নজরুল ইসলাম ও এলাকার কয়েকজন শিক্ষানুরাগী ব্যক্তি। প্রায় ৪ একর জমির উপর কলেজটি স্থাপিত। বর্তমানে কলেজটিতে একটি দৃষ্টিনন্দন বহুতল একাডেমিক ভবন নির্মিত হচ্ছে।
=তথ্যসূত্র=
গফরগাঁও উপজেলা